Zhantas/Cleaned-Kyrgyz_Wikipedia huggingface dataset:
Лиза Кудроу

Лиза Валери Кудроу (/ˈkuːdroʊ/; 1963-жылы, 30-июлда туулган) - америкалык актриса, куудул, жазуучу жана продюсер. Ал NBC телеканалындагы он сезондук "Достор" (анг. Friends) аттуу телесериалда Фоеби Баффейдин ролун аткаруу менен дүйнөлүк атактуулукка жеткен. Ошондой эле бул ролу үчүн мактоолорго арзып, "Primetime Emmy Award" сыйлыктарынын алты наамына көрсөтүлгөн жана 1998-жылы бул сыйлыкка ээ болгон. Буга кошумчалай "Киноактерлордун Гилдия сыйлыгы" аттуу сыйлыктардын он эки наамына көрсөтүлүп, 1996 жана 2000-жылдары эки жолу бул сыйлыкка ээ болгон.

2005-жылы ал HBO телеканалындагы "Кайтып келүү" (анг. Comeback) телесериалына продюсерлик кылып, сценарийин жазып жана тартылган. Ал эми тогуз жылдан кийин 2014-жылы экинчи сезонун көрсөткөн. Кудроу комедия сериалдарында башкы ролду мыкты аткаргандыгы үчүн "Primetime Emmy Award" сыйлыгына сериалдын эки сезону үчүн тең (2006-2015-жылдар) наамга көрсөтүлгөн. Ал ошондой эле Showtime телеканалында төрт сезону тең көрсөтүлгөн "Веб-терапия" (анг. Web Therapy) телесериалында тартылган. Ал сериялдардын продюсери катары жана 2012-жылдагы сериялар үчүн "Primetime Emmy Award" сыйлыгынын "Кыска форматтагы жандуу- экшн жана көңүл ачүүчу эң мыкты программа" наамына көрсөтүлгөн. Жана Кудроу TLC телеканалындагы "Сен өзүңдү ким деп ойлойсуң" (анг. Who Do You Think You Are) аттуу реалити программанын башкы продюсери. Ал эми бул программа 2012-2014-жылдардагы сериялары үчүн "Primetime Emmy Award" сыйлыгынын "Эң мыкты реалити программа" наамына көрсөтүлгөн.

Телеберүүлөрдөн тышкары, Кудроу бир нече көрүнүктүү кинолорго тартылган. Анын ичинде "Роми жана Мишелдин мектептеги жолугушуусу" (анг. Romy and Michele's High School Reunion, 1997), "Секстин башка тарабы" (анг. The Opposite of Sex, 1998), "Муну изилде" (анг. Analyze This, 1999) жана анын уландысы "Тигини изилде" (анг. Analyze That, 2002), "Доктур Дуллитл 2" (анг. Dr. Dolittle 2, 2001), "Кызыктар өлкөсү" (анг. Wonderland, 2003), "Хэппи энд" (анг. Happy Endings, 2005), "П.С. Мен сени сүйөм " (анг. P.S. I Love You, 2007), "Бэндслем" (анг. Bandslam, 2008), "Иттер үчүн мейманкана" (анг. Hotel for Dogs, 2009), "Жеңил ойлуу мыкты окуучу" (анг. Easy A, 2010), "Кошуналар" (анг. Neighbors, 2014), анын уландысы "Кошуналар 2: Чыңалуу өсүүдө" (анг. Neighbors 2: Sorority Rising, 2016) жана "Поезддеги кыз" (анг. The Girl on the Train, 2016) бар.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Мэттью Перри

Мэттю Ленгфорд Перри (1969-жылы, 19-августта туулган - 28-октябрь, 2023) - канадалык жана америкалык актер. Перри NBC телеканалында көрсөтүлгөн комедиялуу "Достор" (анг. Friends) телесериалындагы Чендлер Биңдин ролу менен жана ошондой эле "Рон Кларктын окуялары" (анг. The Ron Clark Story, 2006) тасмасында Рон Кларктын ролу менен кеңири таанымал. Мэттю "Сансет Стриптеги 60 студия" (анг. Studio 60 on the Sunset Strip) аттуу телевизиондук сериалдарга тартылуу менен биргеликте "Акылсыздар шашышат" (анг. Fools Rush In, 1997), "Тогуз ярд" (анг. The Whole Nine Yards ) жана "Кайрадан 17" (анг. 17 Again, 2009) тасмаларында тартылган. 2010-жылы ал видео оюндар жана аларга үн коштоо иштери менен алектенген жана "Fallout: New Vegas" аттуу ролдук видео оюнунда Беннинин үнүн коштогон.

Перри 2011-жылдын феврал айынан апрелге чейин созулган ABC телеканалындагы "Мистер Саншайн" (анг. Mr.Sunshine) аттуу комедиялуу сериалдын биргелешкен автору, сценаристи, башкы продюсери жана катышуучусу болуп саналат. 2012-жылы август айында Перри NBC телеканалындагы "Уланта бер" (анг Go On) комедиялуу сериалда спорт комментатору Райан Кищдин ролун аткарган. Бирок сериал 2013-жылы 10-майда токтотулган.

Андан соң 2015-жылы ал CBS телеканалындагы "Кызыктай түгөй" (анг. The Odd Couple) телесериалында Оскар Медисондун ролун аткарган жана сериалдын биргелешкен өндүрүүчүсү. 2015-жылы, 11-майда сериалдын экинчи сезону тартылган. Ал эми 2016-жылы, 16-майда CBS үчүнчү сезону тартылган.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Мэтт ЛеБланк

Мэттю Стивен ЛеБланк (1967-жылы, 25-июлда туулган) - америкалык актер, куудул, теле алпаруучу жана продюсер. Ал 1994-2004-жылдары тартылган жана NBC телеканалында көрсөтүлгөн "Достор" (анг. Friends ) комедиялуу сериалындагы аял жандуу Жо Триббианинин ролун аткаргандыгы менен белгилүү. Ошондой эле ЛеБланк Би-Би-Си / Showtime'дагы "Эпизоддор" (анг. Episodes) аттуу комедиялуу сериалда өзүнүн ойдон чыгарылган каарманынын ролун аткарган. "Эпизоддор" сериалындагы ролу үчүн ал "Алтын Глобус" сыйлыгын жеңип алган жана "Достор" сериалындагы ролу үчүн үч жолу, ал эми "Эпизоддор" сериалындагы ролу үчүн төрт жолу "Emmy" сыйлыгына көрсөтүлгөн. 2016-жылдан бери ЛеБланк Би-Би-Сидеги "Top Gear" жарышуу программасын алып барууда.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Кортни Кокс

Кортни Басс Кокс (1964-жылы, 15-июнда туулган) америкалык актриса, продюсер жана режиссер. Ал NBC телеканалындагы "Достор" (анг. Friends) телесериалында Моника Геллердин ролу, "Кыйкырык" (анг. Scream) коркуу сериалында Гейл Везердин ролу жана ABC/TBS телеканалында "Жырткычтар шаары" (анг. Cougar Town) сериалында Жулс Кобдун ролу менен белгилүү. Ал эми акыркы ролу үчүн "Алтын Глобус" сыйлыгынын наамына көрсөтүлгөн. Кокс ошондой эле FX телеканалындагы "Сары пресса" (анг. Dirt) сериалында тартылган. Учурда Кокс жана анын жолдошу Дэвид Аркеттин орток "Coquette Productions" аттуу продюсердик компаниясы бар. Кокс ошондой "Жырткычтар шаары" сериалына жана "Виртуалдык дүйнө" (анг. Talhotblond) тасмасына режиссерлук кылган.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Вуди Харрелсон

thumb|Вуди Харрелсон
Вудроу Трейси "Вуди" Харрелсон (1961-жылы, 23-июлда туулган) америкалык актер, активист жана драматург. Ал эки жолу "Оскар" сыйлыгына көрсөтүлгөн жана "Эмми" сыйлыгына сегиз жолу көрсөтүлүп, бир жолу жеңип алган. Харрелсон 1985-жылы "Чирс" (анг. Cheers) комедиялуу сериалында бартендер - Вуди Бойддун ролу менен кеңири таанымал. Ошондой эле бул ролу үчүн ал беш жолу "Эмми" сыйлыгына көрсөтүлгөн (бир сыйлык жеңген). Анын дагы башка көрүнүктүү ролдору " Ак терилүү адамдар секире алышпайт" (анг. White Men Can't Jump) тасмасында баскетбол шумпайы Билли Хойленин ролун, "Баштоочу" (анг. Kingpin) тасмасында бир колдуу боулиң оюнчусу - Рой Мунсондун ролун, "Ачкачылык оюндары" (анг. The Hunger Games) чыгарылыштарында Хэймич Абернатинин ролун камтыйт. Ошондой эле ал "Ковбой стили" (анг. The Cowboy Way), "Зомбилер өлкөсү" (анг. Zombieland), "Табигый киллерлер" (анг. Natural Born Killers), "Элдер Ларри Флинтке каршы" (анг. The People vs. Larry Flynt), "Прерия үй коштоочусу" (анг. A Prairie Home Companion), жана "Эми сен мени көрүп жатасың" (анг. Now You See Me) тасмаларында тартылган. Ал "Маймылдар планетасы" (анг. Planet of the Apes) тасмасында согуш учурунда Колонелдин ролун аткарат..

Ал эми "Элдер Ларри Флинтке каршы" жана "Жөнөтүлгөн адам" (анг. Messenger) тасмаларындагы ролдору үчүн ал "Оскар" сыйлыгынын "Эң мыкты актер" жана "Экинчи пландагы эң мыкты актер" наамдарына көрсөтүлгөн. 2014-жылы HBO телеканалындагы "Чыныгы детектив" (анг. True detective) сериалынын биринчи сезонунда детектив Мартин Харттын ролун аткарган. Бул сериалдагы ролу үчүн Макконохи менен биргеликте "Primetime Emmy Award" сыйлыгынын драма категориясындагы " Эң мыкты баш каарман" наамына көрсөтүлгөн.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Жеймс Гандолфини

Жеймс Жосеф Гандолфини кичүү (1961-жылы, 18-сентябрда туулган жана 2013-жылы каза болгон) - америкалык актер жана продюсер. Ал HBO телеканалындагы "Сопранолор" аттуу криминалдуу драмада италияндык-америкалык криминал чөйрөсүнүн боссу- Тони Сопранонун ролу менен белгилүү. Бул сериалдагы ролу үчүн ал көптөгөн мактоолорго арзыган жана үч " Эмми Сыйлыгын", үч "Киноактерлордун Гилдия Сыйлыгын" жана бир "Алтын Глобус" сыйлыгын жеңип алган.

Анын башка көрүнүктүү ролдору "Чыныгы сүйүү" (анг. True Romance, 1993) тасмасындагы Виргилдин ролу, "Кортогойду жүдөтүү" (анг. Get Shorty, 1995) тасмасында түрткү берүүчү жана каскадер Бирдин ролу, "Жапайы нерселер жашаган жер" (анг. Where the Wild Things Are, 2009) тасмасында Кэролдун ролу болуп саналат. Ал "Сөздөр жетиштүү" (анг. Enough Said, 2013) тасмасында Алберттин ролун аткаргандыгы үчүн көптөгөн мактоолорго арзыган жана жакшы сын-пикирлерге ээ болгон. Ошондой эле "Киноактерлордун Гилдия Сыйлыгы" наамына жана "Бостон Киносынчыларынын Коомчулугу" сыйлыгынын "Экинчи пландагы эң мыкты актер" наамына көрсөтүлгөн. 

"Сопранолор" сериалы бүткөндөн кийин Гандолфини "Тирүү кездеги эскерүүлөр: Ирактан мекенди көздөй" (анг. Alive Day Memories: Home from Iraq, 2007) аттуу документалдуу тасмага продюсерлик кылган. Бул тасмада ал Ирак согушунда жарадар болгон ветерандар менен баарлашкан. Ал эми анын "Согуштан азап чеккендер: 1861-2010" (анг. Wartorn: 1861–2010, 2010) аттуу документалдуу тасмасында, 1861-2010-жылдардын аралыгында Американын тарыхындагы бир нече согуштун америкалык үйбүлөөлөргө жана аскерлерге берген терс таасирин изилдеген.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Дэвид Духовны

Дэвид Уилиям Духовны (1960-жылы, 7-августта туулган) - америкалык актер, жазуучу, продюсер, режиссер, жазуучу-романист, ырчы жана ыр жазуучу. Ал "Сырдуу материалдар" (анг. The X-Files) телесериалында ФБР агенти Фокс Малдердин ролу жана "Калифорникейшн" (анг. Californication) телесериалында жазуучу Хэнк Мудинин ролдору менен белгилүү жана эки ролу үчүн тең "Алтын Глобус" сыйлыгын жеңип алган.

Духовны "Сырдуу материалдар" илимий-фантастикалуу триллер сериалынын 1998-жылкы серияларында жана ошол эле аталышта "Сырдуу материалдар: Мен ишенгим келет" (анг. The X-Files: I Want to Believe, 2008) аттуу экинчи чыгарылышында да тартылган. Духовны ошондой эле "Суу куйду" (анг. Aquarius, 2015-2016) сериалынын башкы продюсери болгон жана тасмага да тартылган. Духовны Принстон Университетинин англис адабияты бөлүмүнүн бакалавр даражасына ээ болгон жана Йель Университетинин англис адабияты боюнча магистирлик даражага ээ болгон. Окууну бүткөндөн бери ал эки китеп жазып чыгарган: "Ыйык уй: Заманбап жашоодогу күнүмдүк окуялар" (анг. Holy Cow: A Modern-Day Dairy Tale, 2015) жана "Бакки F'''cking Дент" (анг. Bucky F'''cking Dent, 2016).

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Николай Костер-Валдау

Николай Костер- Валдау (27-июль 1970, Рудкөбиң, Түштүк Дания, Дания) — даниялык актер, продюсер жана сценарист. 1993-жылы ал Копенгагендеги Дания Улуттук Театр Мектебин бүтүргөн. Костер-Валдау Данияда "Түнкү кароол" (анг. Nightwatch, 1994) тасмасы менен атактуулукка жеткен. Андан бери ал өз мекени Скандинавияда жана Европа өлкөлөрүндө "Баштарга аң улоо" (анг. Headhunters, 2011) жана "Миң жолу түнүң бейпил болсун, 2013" (анг. A Thousand Times Good Night, 2013) сыяктуу бир нече тасмаларда тартылган.

Ал эми Кошмо Штаттарда дебюттук түрдө "Кара шумкардын кулоосү" (анг. Black Hawk Down, 2001) тасмасында Ардак медалына татыган Гэри Гордондун ролун аткарган. Ошондой эле кыска сериялуу Фокстагы "Жаңы Амстердам" (анг. New Amsterdam, 2008) телесериалында детектив Жон Амстердамдын ролун жана "Виртуалдуулук" (анг. Virtuality, 2009) аттуу Фокс телеберүүсүндөгү тасмада учкуч Фрэнк Пайктын ролун аткарган. Ал эми учурда ал "Тактылар оюну" (анг. Game of Thrones) аттуу HBO телесериалында Сер Жэйми Ланнистердин ролу менен кеңири таанымал. 2017-жылы Костер-Валдау "Тактылар оюну" телесериалынын ар бир эпизоду үчүн 2 миллион фунт тапкандыгы үчүн эң көп төлөнгөн актерлордун катарын толуктаган.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Софи Төрнер

Софи Төрнер (1996-жылы, 21-февралда туулган) англиялык актриса. Төрнер алгачкы профессионалдык актердук кесибин HBO телеканалындагы "Тактылар оюну" (анг. Game of Thrones, 2011–азыркыга чейин) аттуу фэнтези телесериалында Санса Старктын ролун аткаруу менен эл аралык атактуулукка жетип, көптөгөн мактоолорго арзыган. Ал драма сериалдарында ролун эң мыкты аткаргандыгы үчүн "Киноактерлордун Гилдия Сыйлыгынын" төрт наамына көрсөтүлгөн. Ошондой эле "Жаш актерлордун Сыйлыгы" аземинде телесериалдардагы "Экинчи пландагы эң мыкты актриса" наамына көрсөтүлгөн.

Төрнер "Он үчүнчү окуя" (анг. The Thirteenth Tale, 2013) теле тасмасында, жана дебюттук түрдө "Башка мен" (анг. Another me, 2013) тасмасында тартылган. Ал "Абдан кооптуу" (анг. Barely Lethal, 2015) аттуу комедиялуу экшн тасмада тартылып, "Х-Адамдар" (анг. X-Men) тасмасында Жон Грей/ Феникстин ролун аткарган.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Кит Хэриңтон

Кристофер Кэйтсби (Кит) Хэриңтон (26-декабрь 1986, Лондон, Англия, Улуу Британия) — англиялык актер.

Ал Эктон, Лондондо төрөлүп өскөн. Хэриңтон актерлук чеберчиликти театралдык мектептен окуп, ошол эле учурда Улуттук театрдагы "Согуш аты" адаптациясында катышкан. Ал дебюттук түрдө "Сайлент Хилл: Ачылыш" (анг. Silent Hill: Revelation, 2012) тасмасында тартылган. Андан бери ал "Помпей" (анг. Pompeii, 2014), "Ажыдаарыңды кантип машыктырышың керек 2" (анг. How to Train Your Dragon 2, 2014) жана "Жаштыкты эскерүү" (анг. Testament of Youth, 2014) тасмаларында тартылган.

2011-жылдан бери Хэриңтон HBO телеканалындагы "Тактылар оюну" (анг. Game of Thrones ) телесериалында Жон Сноудун ролун аткаруу менен атактуулукка жеткен. Бул ролу үчүн ал 2016-жылы "Primetime Emmy" сыйлыгынын наамына көрсөтүлгөн. Ал эми 2017-жылы ал "Тактылар оюну" сериалынын ар бир эпизоду үчүн 2 миллион фунт табуу менен, телесериалдардагы эң көп төлөнгөн актерго айланган.

The Global Times жүргүзгөн интернет добуш берүүсүнө ылайык көрүүчүлөрдүн көбү режиссер Жеймс Хоң тарткан "Акыркы сеанс" (анг.The Last Seance ) аттуу тасма жана телесериал адаптациясындагы эң сүйүктүү баш каарманы Хэриңтонго добуш беришкен.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Лина Хиди

Ли́на Кэ́трен Хи́ди (3-октябрь 1973, Гамильтон, Бермудалар) — англиялык актриса, үн коштоочу жана продюсер.

17 жашында скаут болгондон кийин, 1990-жылдары кичинекей ролдорду жана экинчи пландагы ролдорду аткаруу менен актерлук кесибин баштаган. Ал эми атактуулукка фэнтези тасма "Гримм ага-инилер" (анг. The Brothers Grimm, 2005), "300" (2007), "Жоржия, Спартанын канышасы" (анг. Gorgo, Queen of Spartа) жана "Кызыл барон" (анг. The Red Baron, 2008) тасмаларында тартылуудан кийин жеткен.

Хэди 2011-жылдан бери HBO телеканалында көрсөтүлүп келген "Тактылар оюну" (анг. Game of Thrones) телесериалында Серсей Ланнистердин ролу менен кеңири таанымал. Бул ролу үчүн 2014-2016 жылдары катары менен сариал категориясында "Emmy" сыйлыгынын "Экинчи пландагы эң мыкты актриса" наамына үч жолу жана 2016-жылы сериалдар, кыска сериалдар жана телеберүү категориясында "Алтын Глобус" сыйлыгынын "Экинчи пландагы эң мыкты актриса" наамына көрсөтүлгөн. 2017-жылы Хэди "Тактылар оюну" телесериалынын ар бир эпизоду үчүн 2 миллион фунт тапкандыгы үчүн эң көп төлөнгөн актерлордун бирин толуктаган. Ал ошондой эле Фокс тарткан "Терминатор: Сара Коннордун хроникалары" (анг. Terminator: The Sarah Connor Chronicles) тасмасында Сара Коннордун ролун жана "Дред" (анг. Dredd) тасмасында баңги боссу Маделин "Ма-ма" Мадригалдын ролун аткарган.

The Global Times жүргүзгөн интернет добуш берүүсүнө ылайык көрүүчүлөрдүн көбү режиссер Жеймс Хоң тарткан "Акыркы сеанс" (анг.The Last Seance ) аттуу тасма жана телесериал адаптациясындагы эң сүйүктүү каарманы Хэдиге добуш беришкен.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Мишель Родригес

thumb|Мишель Родригес (2009)
Майте Мишел Родригез (/rɑːˈdriːɡɛz/;1978-жылы, 12-июлда туулган) – америкалык актриса жана сценарист. Ал "Кыздардын урушуусу" (анг. Girlfight, 2000) тасмасында кыйынчылыкка туш болгон боксчу кыздын ролун аткаруу менен атактуулукка жеткен. Бул ролу үчүн Мишел жакшы сын-пикирлерге арзып, бир нече сыйлыкка ээ болгон. Алардын ичинде "Spirit Award" жана "Gotham Award" сыйлыктарынын "Эң мыкты дебюттук аткаруу" наамы сыяктуу сыйлыктар бар. Кийинки жылы ал "Форсаж" (анг. The Fast and the Furious, 2001) тасмасында тартылып, тасманын кийинки төрт чыгарылышында да роль аткарган. Родригез ошондой эле ийгилик жараткан экшн тасмаларда тартылган. Алардын катарында : "Жамандык тургуну" (анг. Resident Evil) , "Атайын куралдар жана ыкмалар" (анг. S.W.A.T) жана "Аватар" (анг. Avatar) бар.

Буга кошумчалай ал "Жоголгондор" (анг. Lost) телесериалынын экинчи сезонунда Ана Лүсия Кортездин ролун аткарган. Жана ошондой эле ал "Call of Duty" жана "Halo" сыяктуу видео оюндарда үн коштогон жана Турбо (анг. Turbo) аттуу анимацияланган 3D тасмага жана "Өлбөгөн Гран-При" (анг. IGPX) телесериалына үнүн берген. Анын тасмалары 5 миллиард АКШ долларынан ашкандыгы үчүн , 2013-жылы Entertainment Weekly Родригезди "Экшн жанрындагы эң иконалуу актриса жана Голливуддагы эң көрүнүктүү латын америкалык актриса" - деп белгилеген.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Категория:Туулгандар 1978-жылы
Итан Хоук

thumb|right|Ethan Hawke (2007)

Итан Грин Хоук (1970-жылы, 6-ноябрда туулган) - америкалык актер, жазуучу, романист жана режиссер. Ал төрт жолу "Оскар" сыйлыгына жана бир жолу "Тони" сыйлыгына көрсөтүлгөн. Хоук эки тасма тарткан жана үч Бродвей спектаклдерин жетектеген жана бир документалдуу тасма тарткан. Ошондой эле "Эң ысык штат" (анг. The Hottest State,1996), "Шейшемби күлү" (анг. Ash Wednesday, 2002) жана "Рыцардын эрежелери" (анг. Rules for a Knight, 2015) романдарын жазган.

Ал 1985-жылы "Изилдөөчүлөр" (анг. Explorers) аттуу илимий-фантастикалуу тасмада дебюттук түрдө тартылган жана 1989-жылы "Каза болгон поэттердин коомчулугу" (анг. Dead Poets Society) драмасында тартылуу менен чоң ийгилик жараткан. Андан соң Хоук 1994-жылы Generation X телеканалындагы "Ачуу чындык" (анг. Reality Bites) тасмасында тартылган жана тасмадагы ролу үчүн алкышка ээ болгон. 1995-жылы ал биринчи жолу Ричард Линклатердин "Күн чыкканга чейин" (анг. Before Sunrise), "Күн батканга чейин" (анг. Before Sunset, 2004) жана " Түнгө чейин" (анг. Before Midnight, 2013) үчилтиктүү романтикалуу тасмаларында Жули Делфи менен биргеликте тартылган жана ал тасмалардын баарың жакшы сын-пикирлерге ээ болгон. 

Хоук "Оскар" сыйлыгынын "Эң мыкты адаптацияланган сценарий" жана "Экинчи пландагы эң мыкты актер" наамдарына көрсөтүлгөн. Анын "Күн батканга чейин" (анг. Before Sunset ) жана "Түнгө чейин" (анг. Before Midnight) тасмаларына жазган сценарийлери жана "Машыгуу күнү" (анг. Training Day, 2001) жана "Бала чак" (анг. Boyhood, 2014) тасмаларындагы ролдору чоң мактоого арзыган. Хоук эки тасмадагы ролу үчүн тең "SAG" жана "BAFTA" сыйлыктарына жана бирөөсү үчүн "Алтын Глобус" сыйлыгына көрсөтүлгөн.

Анын катышуусундагы башка тасмалар: "Гаттака" (анг. Gattaca, 1997), "Гамлет" (анг. Hamlet, 2000), "13 аймакка кол салуу" (анг. Assault on Precinct 13, 2005), "Шайтан сенин өлгөнүңдү билгенге чейин" (анг. Before the Devil Knows You're Dead , 2007), "Синистер" (анг. Sinister, 2012).

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Алисия Викандер

thumb|Алисия Викандер
Алисия Аманда Викандер (шведче: [aˈliːsɪa vɪˈkandɛr]; 1988-жылы, 3-октябрда туулган) - швециялык актриса жана мурунку бийчи. Ал Готенбург шаарында төрөлүп жана өскөн. Алисия балачагынан эле The Göteborg Opera өндүргөн сахна көрсөтүүлөрүнө чыга баштаган жана Стокголмдогу Роял Швециялык Балет Мектебинде жана Нью-Йорктогу Америкалык Балет Мектебинде балет боюнча сабак алган. Андан соң ал швециялык кыска метраждуу тасмаларда жана телесериалдарда тартыла баштаган. Ал эми Түндүк Европада "Андра Авенин" (анг. Andra Avenyn (2008–10) драма сериалында Жосефин Берн- Тегебранттын ролун аткаргандыгы менен таанылган.

Викандер 2010-жылы дебюттук түрдө "Таза" (анг. Pure, 2010) тасмасына тартылып, тасмадагы ролу үчүн "Guldbagge Award" сыйлыгынын "Эң мыкты актриса" наамын жеңип алган. Ал 2012-жылы Жо Райттын адаптацияланган "Анна Каренина" (анг. Anna Karenina) тасмасында Екатерина "Китти" Александровна Шербатская канбийкенин ролун аткаруу менен жана "Ак сөөктөр мамилелери" (анг. A Royal Affair) тасмасында каныша Каролин Матилданын ролун аткаргандыгы менен эл аралык атактуулукка жетип, "BAFTA"сыйлыгынын "Өсүп келе жаткан жылдыз" наамына көрсөтүлгөн. 2013-жылы ал бир жылдын ичинде "Мейманкана" жана " Бешинчи өкмөт" сыяктуу швециялык драмаларда тартылган. 

2014 жана 2015-жылдары ал "Жаштыкты эскерүү" (анг. Testament of Youth) тасмасында активист Вера Бриттейндин ролун аткаргандыгы үчүн, "Экс Машина" тасмасында адам сыяктуу роботтун ролун аткаргандыгы үчүн (бул тасма үчүн эки "Алтын Глобус" жана "BAFTA" сыйлыктарынын "Экинчи пландагы эң мыкты актриса" наамына көрсөтүлгөн) жана "Даниялык кыз" (анг. The Danish Girl) тасмасында сүрөтчү Герда Вегенердин ролун аткаргандыгы үчүн ("Оскар" сыйлыгына жана "Киноактерлордун Гилдия Сыйлыгынын" "Экинчи пландагы эң мыкты актриса" жана башка сыйлыктарга көрсөтүлгөн) дүйнөлүк атактуулукка жеткен.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Крис Прэтт

Кристофер Майкл Прэтт (1979-жылы, 21-июнда туулган) - америкалык актер. Прэтт NBC телеканалындагы "Парктар жана эс алуу аймагы" (анг. Parks and Recreation, 2009-15) телесериалында Энди Двирдин ролу менен атактуулукка жеткен. Бул ролу үчүн ал көптөгөн мактоолорго ээ болуу менен, 2013-жылы "Киносынчылардын Телеберүүдөгү Тандоосу" сыйлыгынын комедия категориясындагы "Экинчи пландагы эң мыкты актер" наамына көрсөтүлгөн. Ал ошондой эле The WB телеканалындагы ""Эвервуд" (анг. Everwood) сериалында Брайт Эббауттун ролун аткарган.

Ал эми "Издөөдө" Wanted, "Женнифердин денеси" (анг. Jennifer's Body), "Баарын өзгөрткөн адам" (анг. Moneyball), "Беш жылдык никелешүү" (анг. The Five-Year Engagement), "Түнкү саат он эки жарым" (анг. Zero Dark Thirty), "Жеткирүүчү адам" (анг. Delivery Man) жана "Анын" (анг. Her) сыяктуу толук метраждуу тасмаларга тартылуу менен кинодогу карьерасын баштаган.

Прэтт 2014-жылы ийгилик жараткан "Лего Тасма" (анг. The Lego Movie) жана "Галактиканын көзөмөлчүлөрү" (анг. Guardians of the Galaxy ) тасмаларында тартылуу менен карьерасында чоң секирик жасаган. 2015-жылы ал "Юр паркы" тасмаларынын төртүнчү чыгарылышы "Юра дүйнөсү" тасмасында тартылган, Ал эми бул кино 1.6 миллиард АКШ долларын табуу менен, Прэтт тартылган тасмалардын эң кирешелүүсү болуп саналат. Ошол эле жылы ал Time тизмесинин "Дүйнөдөгү эң таасирдүү 100 адам" катарына кирген.

Андан соң Прэтт "Укмуштуу жети" (анг. The Magnificent Seven) жана "Жүргүнчүлөр" (анг. Passengers) тасмаларында башкы ролду аткарган. Ал "Галактиканын көзөмөлчүлөрү 2" (анг. Guardians of the Galaxy Vol.2) чыгарылышында Стар Лорддун ролун аткарган жана "Өч алгычтар" тасмасынын төртүнчү чыгарылышы "Өч алгычтар: Чексиз согуш" (анг. Avengers: Infinity War) тасмасында да тартылат.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Зои Салдана

Зои Салдана-Перего (туулгандөгү аты: Зои Ядира Салдана Назарио, 1978-жылы, 19-июнда туулган) - америкалык актриса жана бийчи. Faces деп аталган тетралдык тобу менен көрсөтүүлөргө катышуу менен биргеликте, Салдана "Мыйзам жана Буйрук" (анг. Law & Order, 1999) тасмасында дебюттук түрдө тартылган. Ал эми ал актердук карьерасын бир жылдан кийин "Башкы сахна" (анг. Center Stage, 2000) тасмасында кыйынчылыкка туш болгон балет бийчисинин ролун аткаруу менен баштап, андан кийин "Кайчылаш жолдор" (анг. Crossroads, 2002) тасмасында тартылган. Ал эми 2009-жылы "Стартек" (анг. Star Trek ) тасмасында Ниота Уранын ролун жана Жеймс Камерондун "Аватар" (анг. Avatar, 2009) тасмасында Нейтиринин ролун аткаруу менен карьерасында чоң секирик жасаган. Тасма дүйнө жүзү боюнча мактоолорго арзып, эң жогорку кирешелүү тасма деп эсептелинип келет. Андан соң Салдана "Коломбиана" (анг. Colombiana, 2011) , "Галактиканын көзөмөлчүлөрү" (анг. Guardians of the Galaxy, 2014 ), "Стартек Чексиздик" (анг. Star Trek Beyond, 2016) жана "Галактиканын көзөмөлчүлөрү 2" (анг. Guardians of the Galaxy Vol. 2, 2017) тасмаларында тартылган.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары